open-index/open-wikipedia-markdown huggingface dataset:
Joker: Folie à Deux (פסקול)

***Joker: Folie à Deux*** הוא פסקול לסרט ג'וקר: טירוף בשניים, בביצוע המוזיקאית ומלחינה האיסלנדית הילדור גודנאדוטיר, חואקין פיניקס השחקן והמפיק קולנוע היהודי-אמריקאי והזמרת האמריקאית ליידי גאגא, אשר משחקים בו. הוא יצא לאור ב-4 באוקטובר 2024 על ידי חברות התקליטים ווטר-טאוור מיוזיק ואינטרסקופ רקורדס.

## הפקה ויצירה
למרות שהסרט "ג'וקר" (2019) נועד בתחילה להיות סרט עצמאי ללא המשך, מאוחר יותר נחשף בנובמבר 2019 שסרט המשך כבר היה בפיתוח. הכותרת התגלתה כ"ג'וקר: טירוף בשניים" ביוני 2022 עם תסריט שכבר בעבודות באותו השלב. גאגא חשפה שהיא מצטרפת לצד פיניקס, שגם כיכבה בחלק הראשון, בסרט בתור הארלי קווין באותו החודש.

ב-22 במרץ 2024, אישרו מקורות שהפסקול יכלול 15 גרסאות כיסוי. וציינו שהוא נוטה מאוד לכיוון "בעיקר מחזמר ג'וקבוקס" עם מספר ביצועים ופירושים מחדש של שירים "ידועים מאוד". המלחינה הילדור גודנאדוטיר הסבירה שתהיה "הרבה מוזיקה" בפסקול, מתוך הכרה בכך שהסרט יהיה מחזמר עם בימוי שהוא "גם הגיוני וגם מאוד מפתיע". צילומים מהסט חשפו את הדואט המוזיקלי "Easter Parade" מ-1948 מאת פרד אסטר וג'ודי גרלנד, "A Couple of Swells" וחלק מרשימת הרצועות המקורית של הסרט הראשון. דיווחים נוספים כללו "" (1953) ו-"Cheek to Cheek".

## קידום והוצאה
בשיחה עם מגזין וראייטי באוגוסט 2024, במאי הסרט, טוד פיליפס, אישר שפיניקס וגאגא יבצעו ביצועים של "Get Happy", "For Once in My Life" ו-"What the World Needs Now is Love." הטיזר הראשון יצא לאור ב-3 בספטמבר 2024, שהציג את גאגא ופיניקס מבצעים את השיר "Get Happy", בפירוש הידוע על ידי ג'ודי גרלנד. באותו יום, חברת התקליטים אינטרסקופ רקורדס הציגה אפשרות להזמנה מראש לפסקול בפורמטים של תקליטור ותקליט. טיזר שני, שיצא ב-18 בספטמבר 2024, הציג את גאגא שרה את "That's Life", בעוד שחומר פרסומי אחר כלל קטעים מהשירים "For Once in My Life" ו-"What the World Needs Now is Love."

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ליידי גאגא
קטגוריה:פסקולים באנגלית
קטגוריה:אלבומי חברת אינטרסקופ רקורדס
שיחות שלום

"**שיחות שלום**" הוא אלבום האולפן התשיעי של אביתר בנאי שיצא לאור ב-20 בספטמבר 2024. כל השירים באלבום נכתבו על ידי בנאי והופקו על ידי תמיר מוסקט.

## הפקה
האלבום "שיחות שלום" יצא פחות משנה לאחר האלבום הקודם "עוגן במים". האלבום נוצר על רקע מלחמת חרבות ברזל וחלק מהשירים עוסקים ברגשות שנוצרו בעקבות המצב. שבוע לפני יציאת האלבום יצא הסינגל הראשון מתוכו "חלל" המתאר מסע בין מיטות פצועים להלוויות הנופלים במלחמה.

הקטע "הרב אורי" איננו שיר אלא הקלטה קצרה מדברי הרב אורי זוהר על יצירתו המוזיקלית לפני החזרה בתשובה. השיר "יהונתן" הוא מחווה ליהונתן גפן ולגיבורי התרבות עליהם גדל בנאי ביניהם שלום חנוך, מאיר אריאל, יהודית רביץ, הדוד יוסי בנאי והאח מאיר בנאי. שיר נוסף, "אמא שמחה", מוקדש לאימו.

שיר הנושא, "שיחות שלום" מתאר קבוצת תמיכה של מכורים המתמודדים עם מגוון של ההתמכרויות ומציגים מגוון רחב של דמויות בחברה הישראלית, ביניהן החרדי, הסרוג, והערבי. וידאו קליפ של השיר יצא לאור ב-15 בינואר 2025.

בפודקאסט, 1+1 עם אסף ליברמן, ציין בנאי בהקשר של השיר "אהבת אמת" כי: "בכדי לאהוב אהבה אמיתית, יש לאהוב את האמת".

## רשימת שירים

## קישורים חיצוניים

* 
* 
* 
* 

## הערות שוליים

קטגוריה:אלבומי אביתר בנאי
קטגוריה:אלבומים בעברית
קטגוריה:אלבומי חברת נענע דיסק
מרחב פסאודו-מטרי

בטופולוגיה, **מרחב פסאודו-מטרי** הוא קבוצה עם פונקציית מרחק שבה ייתכן מרחק 0 בין שני איברים השונים זה מזה. פונקציית מרחק כזו נקראת .**פסאודו-מטריקה**. מרחב פסאודו-מטרי מהווה הרחבה של המרחב המטרי.

להגדיר פסאודו-מטריקה על קבוצה X שקול ללתת יחס שקילות \sim על X ולהגדיר מטריקה על מרחב המנה X/\sim (ראו להלן). כך שהמושג מרחב פסאודו-מטרי לא מספק אובייקטים מתמטיים השונים באופן מהותי ממרחבים מטריים. עם זאת, המושג נוח כאשר טבעי יותר לדבר על אברי הקבוצה X מאשר על מחלקות השקילות בה (ראו דוגמאות להלן).

מרחבים פסאודו-מטרים הוגדרו לראשונה על ידי המתמטיקאי הסרבי דורו קורפה בשנת 1934.

## הגדרה מתמטית
בהינתן קבוצה M ופונקציה d:M\times M\to\mathbb{R}_{\ge 0}, כאשר \mathbb{R}_{\ge 0} היא קבוצת המספרים הממשיים האי-שליליים, הפונקציה d תקרא **פסאודו-מטריקה** אם ורק אם היא מקיימת את התנאים הבאים:

# לכל x\in M מתקיים d(x,x)=0
# לכל x,y\in M מתקיים d(x,y)=d(y,x) (כלומר, d פונקציה סימטרית)
# לכל x,y,z\in M מתקיים d(x,y)\le d(x,z)+d(z,y) (כלומר, d מקיימת את אי השוויון המשולש)

הזוג (M,d) נקרא "**מרחב פסאודו-מטרי**". הגדרה זו זהה להגדרה של מרחב מטרי למעט התנאי הראשון, בו עבור מרחבי מטרי מתקיים ש-d(x,y)=0 אם ורק אם x=y. על כן, כל מרחב מטרי הוא מרחב פסאודו-מטרי.

## טופולוגיה
בצורה דומה למרחבים מטריים, ניתן להגדיר מרחב טופולוגי באמצעות הפסאודו-מטריקה על ידי לקיחת כל הכדורים הפתוחים B_r(x_0):=\{x\in M\mid d(x,x_0) ולהשתמש בהם כבסיס לטופולוגיה. בטופולוגיה זו, הפסאודו-מטריקה d היא בהכרח פונקציה רציפה בשני המשתנים שלה.

ניתן להוכיח כי המרחב הטופולוגי הנוצר באמצעות הפסאודו-מטריקה יהיה בהכרח מרחב רגולרי לחלוטין. כמו כן, ניתן להראות כי אם הטופולוגיה מקיימת את אקסיומת ההפרדה T_0 אז בהכרח הפסאודו-מטריקה היא בעצם מטריקה.

## זיהוי מטרי
בהינתן מרחב פסאודו-מטרי (M,d), ניתן להגדיר על M יחס שקילות \sim כך ש-x\sim y אם ורק אם d(x,y)=0. ניתן להראות כי אם x_1\sim x_2 ו-y_1\sim y_2 אז בהכרח d(x_1,y_1)=d(x_2,y_2). מסיבה זו ניתן להגדיר פונקציה d^*:(M/\sim)\times(M/\sim)\to\mathbb{R}_{\ge 0} כך שלכל [x],[y]\in M/\sim מתקיים d^*([x],[y]):=d(x,y). פונקציה זו מוגדרת היטב מכיוון שערך המרחק בין מחלקות שקילות אינו תלוי בנציג.

ניתן להוכיח כי d^* היא מטריקה ולכן (M/\sim,d^*) הוא מרחב מטרי. d^* תקרא **מטריקת הזיהוי**. כלומר, על-ידי זיהוי נקודות בעלות מרחק 0 זו מזו כאותה נקודה ניתן להפוך את המרחב הפסאודו-מטרי למרחב מטרי.

הטופולוגיה על מרחב מטרי זה מהווה את אותה הטופולוגיה של המרחב הפסאודו-מטרי המקורי עד כדי זיהוי נקודות. כלומר, אם U\subseteq M היא קבוצה פתוחה לפי הטופולוגיה של הפסאודו-מטריקה, אז U':=\{[x]\mid x\in U\} היא קבוצה פתוחה לפי מטריקת הזיהוי.

## דוגמאות
* בהינתן מרחב מטרי (M,d) ניתן להגדיר מרחב (P(M),h) כאשר P(M) היא קבוצת כל התת-קבוצות של M (לאו דווקא פתוחות או סגורות) ו-h הוא מרחק האוסדורף המוגדר כך שלכל X,Y\in P(M) מתקיים ש-h(X,Y):=\sup_{m\in M}. המרחב (P(M),h) הוא מרחב פסאודו-מטרי.
* בהינתן מרחב וקטורי V ונורמה למחצה עליו \rho, ניתן להגדיר פסואודו-מטריקה d על V כך ש-d(v,u):=\rho(v-u).
* בהינתן מרחב מידה (\Omega, \mathcal{A},\mu) ניתן להגדיר פסאודו-מטריקה d על \mathcal{A} כך שלכל A,B\in\mathcal{A} מתקיים ש-d(A,B):=\mu(A \vartriangle B).

## ראו גם
* מרחב מטרי
* נורמה למחצה

## הערות שוליים

קטגוריה:טופולוגיה
קטגוריה:מרחבים מטריים
החיים הם תקופה קשה (סדרת טלוויזיה)

**החיים הם תקופה קשה** היא סדרה דרמה קומית ישראלית המבוססת על ספר באותו שם מאת חנוך דאום, שיצר וכתב את הסדרה יחד עם עמרי עמית ואדר מירום. הסדרה עוסקת בחייו של דאום ומשפחתו בהתנחלות אבינדב ובמורכבויות איתן הוא מתמודד. הסדרה משודרת החל מ-23 בספטמבר 2024 בקשת 12.

## עלילה
הסדרה עוקבת אחר חייו של חנוך דאום המתגורר יחד עם אשתו אפרת ושלושת ילדיהם בהתנחלות (בעלת השם הבדיוני) אבינדב הנמצאת באזור גוש עציון.

הסדרה עוסקת בסיטואציות מחייו של חנוך בהן הוא מתמודד עם המורכבויות שבין דתי לחילוני, בין ימין לשמאל, בין מתנחל לאיש תקשורת וסטנדאפיסט.

## סקירת הסדרה

### פרקים

## דמויות

### משפחת דאום
* **חנוך דאום** (בתפקיד עצמו, בצעירותו - אורי ורד)
* **אפרת דאום** (עלמה זק) – אשתו של חנוך. עובדת בהיי-טק.
* **נריה דאום** (גל שלהב אהרונוביץ') – בנם של חנוך ואפרת. אח של טליה ואיתמר.
* **טליה דאום** (נטע רוט) – בתם של חנוך ואפרת. אחות של נריה ואיתמר.
* **איתמר דאום** (נבו אלמליח) – בנם של חנוך ואפרת. אח של טליה ונריה.

### חברי היישוב
* **צביקה** (אמיר דדון) – מפקד כיתת הכוננות של היישוב.
* **הרב** (שי אביבי) – רב היישוב והשכן של חנוך.
* **לייזר** (צח כהן) – עוזר רבש"צ של כיתת הכוננות של היישוב. עלה לארץ מארצות הברית.

### דמויות נוספות
* **עלי** (נהד בשיר) – קבלן בנייה ערבי מחלחול שבנה את הבית של חנוך.

## הפקה
### פיתוח
ביולי 2020 יצא לאור הספר האוטוביוגרפי של חנוך דאום "החיים הם תקופה קשה" שזכה להצלחה ומכר כ-100,000 עותקים. ב-23 בפברואר 2022 פורסם שבעקבות הצלחת הספר החליט דאום לפתח סדרה המבוססת על הספר, יחד עם עמרי עמית ואדר מירום ובהפקת "קודה תקשורת".

### ליהוק
ב-28 באוגוסט 2023 פורסם שעלמה זק לוהקה לתפקיד אשתו של דאום ונטע רוט לוהקה לתפקיד הבת שלו טליה. בספטמבר 2023 פורסם שאושרית סרוסי תשחק את בת הדודה של אשתו של דאום ועומר עציון יגלם את בעלה. בהמשך פורסם על ליהוקו של צחי גראד לתפקיד אביו של דאום, וגם על ליהוקם של גל שלהב אהרונוביץ' ונבו אלמליח לתפקיד בניו ושל אנחל בונני לתפקיד מפקד כיתת הכוננת ביישוב. בנוסף פורסם ששי אביבי שיגלם את רב היישוב והשכן של דאום. ב-17 בינואר 2024 פורסם שאמיר דדון יחליף את אנחל בונני בתפקיד מפקד כיתת הכוננות.

### צילומים
צילומי הסדרה החלו בסוף ספטמבר 2023 אך נפסקו בעקבות טבח שבעה באוקטובר. בהמשך הצילומים התחדשו והסדרה צולמה במלואה.

קטעי ביתי הספר צולמו בישיבת בני עקיבא יד אברהם בנתניה

## ביקורת
ניר וולף מעיתון "ישראל היום" כתב ש.

עינב שיף מעיתון "ידיעות אחרונות" כתב על הסדרה שהיא .

מאיה גדש מאתר "מעריב אונליין" טענה שהסדרה מתקשה לעסוק בנושאים שנויים במחלוקת: .

סמדר שילוני מאתר "ynet" שיבחה את דאום וכינתה אותו  ובנוסף כתבה ש.

בן בירון בראודה מאתר "וואלה" טען שהסדרה מרגישה כמו  וציין ש.

## פרסים ומועמדויות

## קישורים חיצוניים
* 

* 
* החיים הם תקופה קשה, לצפייה ישירה באתר 12+
* 
* 

## הערות שוליים

קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:קשת: תוכניות וסדרות
קטגוריה:חנוך דאום
אולפני מארב

**אולפני מארב** (באנגלית: **Marv Studios**, לשעבר **SKA Films**) היא חברת הפקות בריטית בבעלות מת'יו ווהן. ידועה בעיקר בזכות סרטי הקולנוע, סנאץ', לוק, סטוק ושני קנים מעשנים, אבק כוכבים, קיק אס, וקינגסמן: השירות החשאי. שם החברה הוא ראשי תיבות הנובעים משם הלידה של ווהן: מתיו אלארד רוברט ווהן.

## היסטוריה
### סרטי SKA
בשנת 1997, המפיק מתיו ווהן והבמאי גאי ריצ'י השיקו חברה משלהם בבריטניה, כשהפרויקט הראשון שלה היה לוק, סטוק ושני קנים מעשנים, אשר מיועד לסרטים בעבודת יד.

בשנת 1999, ווהן וריצ'י חתמו על הסכם עם סרטי סוני להפצת הפרויקט הבא שלה, *[[סנאץ']]*.

הצוות עקב אחריו עם הפרויקט הגדול הבא שלהם "סחף", בכיכובה של מדונה. הסרט בסופו של דבר הופצץ באופן ביקורתי ומסחרי. זה המשיך לזכות בפרסי פטל הזהב בשנת 2003.

### סרטי/אולפני מארב
מאוחר יותר באותה שנה, ריצ'י ו-ווהן ניתקו את הקשר, ובכך מיתגו מחדש מ-**SKA Films** ל-**Marv Films**, וההפקה הראשונה שלו תחת הדגל החדש הייתה הבכורה של מת'יו ווהן, "Layer Cake".

ב-2007 היא חתמה על הסכם עם סרטי סוני להפקת סרטי הקולנוע שלה. מאוחר יותר באותה שנה, צ'רלי מיטשל הצטרף לחברה.

בשנת 2009, קריס ת'יקיר החליט לעזוב את Marv Films, כדי להקים את PeaPie Films, כדי להפיק סרטים עלילתיים חדשים.

### Marv Music
בשנת 2021 השיקה Marv חברת תקליטים, Marv Music, בשיתוף עם Warner Music Group. התווית מופצת תחת יחידת הפרלופון של וורנר.

## קישורים חיצוניים
* 

## הערות שוליים

קטגוריה:אולפני קולנוע
קרב קננורה

**קרב קננורה** התרחש בשנת 1506 ליד נמל קננורה בהודו, בין הצי ההודי של זמורין מקליקוט והצי הפורטוגזי בפיקודו של לורנסו דה אלמיידה, בנו של המשנה למלך אלמיידה.

הצי ההודי, המורכב מכ-200 ספינות מצוידות בתותחים שיוצרו בעזרת שני איטלקים ממילאנו, אוישו על ידי צוותים הינדים, ערבים וטורקים. הקרב הסתיים בניצחון פורטוגלי. אחריו הגיעה הצלחה פורטוגזית נוספת במצור קננורה ב-1507, אבל בהמשך נחלו הפורטוגזים תבוסה בקרב שאול ב-1508.

## ראו גם
* הודו הפורטוגזית

## הערות שוליים

קטגוריה:קרבות
קטגוריה:פורטוגל: היסטוריה צבאית
קטגוריה:הודו: היסטוריה
קטגוריה:1506
ג'וליאן לרקום סליי

**ג'וליאן לרקום סליי** (באנגלית: **Julian Larcombe Schley**; 23 בפברואר 1880 – 29 במרץ 1965) היה המהנדס הראשי של צבא ארצות הברית ומושל אזור תעלת פנמה השישי.

## קורות חיים
נולד בסוואנה, ג'ורג'יה, ארצות הברית. למד בניו ג'רזי וסיים את לימודיו ב-1898. ביוני 1903 סיים את לימודיו ב וגויס לחיל ההנדסה של צבא ארצות הברית.

במהלך מלחמת העולם הראשונה פיקד, בין היתר, על אוגדת המהנדסים 307, ולחם בחזית המערבית. על שירותו במהלך המלחמה עוטר במדליית השירות המצוין.

מאוחר יותר היה מהנדס מחוז גלווסטון, מהנדס תחזוקה בתעלת פנמה; ומושל אזור התעלה. בתפקיד האחרון שימש כיועץ צבאי לפנמה. בשנים 1936–1937 היה מפקד . ב-18 באוקטובר מונה למהנדס הראשי של צבא ארצות הברית. הוא פרש ב-30 בספטמבר 1941.

בשנת 1943, במהלך מלחמת העולם השנייה, חזר לצבא ושירת כמנהל מערך התחבורה של . הוא שירת עד 31 בדצמבר 1945, אז השתחרר שוב.

סליי נפטר בגיל בבית חולים צבאי בוושינגטון, בגיל 85. ארבעה ימים אחר כך נקבר בבית הקברות ארלינגטון.

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:בוגרי האקדמיה הצבאית של ארצות הברית
קטגוריה:גנרלים בצבא ארצות הברית
קטגוריה:גנרלים אמריקאים במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1880
קטגוריה:אמריקאים שנפטרו ב-1965
שאנדור

קטגוריה:שמות פרטיים הונגריים
קטגוריה:שמות משפחה הונגריים
קטגוריה:שמות משפחה המבוססים על השם אלכסנדר
יבגני לטישונוק

**יבגני איגורביץ' לטישונוק** (ברוסית: **Евгений Игоревич Латышонок**; נולד ב-21 ביוני 1998 בגיאגינסקאיה שברוסיה) הוא כדורגלן רוסי המשחק בעמדת השוער בקבוצת זניט סנקט פטרבורג מליגת העל הרוסית ובנבחרת רוסיה.

## קריירת מועדונים
לטישונוק גדל במחלקת הנוער של קרסנודאר, ובשנת 2016 החל לשחק בקבוצות המילואים של המועדון, קרסנודאר-2 וקרסנודאר-3.

ב-23 ביולי 2019 חתם לטישונוק בבלטיקה קלינינגרד מהליגה הרוסית הראשונה, ובתום עונת  העפיל עם המועדון לליגת העל הרוסית. ב-23 ביולי 2023 ערך את הופעת הבכורה שלו בליגת העל הרוסית, בהפסד 2-0 לסוצ'י במסגרת המחזור הראשון לעונת 2023/2024. הוא ערך 26 הופעות ליגה בעונה זו, בסופה ירדה בלטיקה קלינינגרד בחזרה לליגה הרוסית הראשונה.

ב-14 ביוני 2024 חתם לטישונוק על חוזה לארבע שנים בזניט סנקט פטרבורג מליגת העל הרוסית. ב-13 ביולי ערך את הופעת הבכורה שלו במועדון, בניצחון 4-2 על קרסנודאר במסגרת הסופר קאפ הרוסי. ב-20 ביולי ערך את הופעת הבכורה שלו בליגה במדי המועדון, בניצחון 4-0 על קריליה סובייטוב סמרה במסגרת המחזור הראשון לעונת 2024/2025.

## קריירה בינלאומית
ב-5 בספטמבר 2024 ערך לטישונוק את הופעת הבכורה שלו בנבחרת רוסיה, בניצחון 3-0 על נבחרת וייטנאם במשחק ידידות.

## תארים
;זניט סנקט פטרבורג
* הסופר קאפ הרוסי (1): 2024

## קישורים חיצוניים

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני קרסנודאר
קטגוריה:כדורגלני בלטיקה קלינינגרד
קטגוריה:כדורגלני זניט סנקט פטרבורג
קטגוריה:כדורגלני נבחרת רוסיה
קטגוריה:רוסים שנולדו ב-1998
אלכסנדר מקסימנקו

**אלכסנדר ולדימירוביץ' מקסימנקו** (ברוסית: **Александр Владимирович Максименко**; נולד ב-19 במרץ 1998 ברוסטוב על הדון שברוסיה) הוא כדורגלן רוסי המשחק בעמדת השוער בקבוצת ספרטק מוסקבה מליגת העל הרוסית ובנבחרת רוסיה.

## קריירת מועדונים
מקסימנקו גדל באקדמיות לוקומוטיב רוסטוב על הדון, ויקטור פונדלניק וספרטק מוסקבה. בשנת 2017 החל לשחק בקבוצה הבוגרת של ספרטק מוסקבה במסגרת ליגת העל הרוסית והגביע הרוסי. בעונת  זכה עם המועדון בגביע הרוסי.

## קריירה בינלאומית
ב-7 ביוני 2024 ערך מקסימנקו את הופעת הבכורה שלו בנבחרת רוסיה, בניצחון 4-0 על נבחרת בלארוס במשחק ידידות.

## תארים
;זניט סנקט פטרבורג
* הגביע הרוסי (1): 2021/22

## קישורים חיצוניים

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני ספרטק מוסקבה
קטגוריה:כדורגלני נבחרת רוסיה
קטגוריה:רוסים שנולדו ב-1998
עלי-רזא סבאחי פרד

**עלי-רזא סבאחי פרד** (בפרסית: **علیرضا صباحی‌فرد**; נולד בשנת 1963) הוא בריגדיר גנרל בכוחות המזוינים של איראן, שכיהן כמפקד חיל ההגנה האווירית של צבא איראן עד דצמבר 2025.

## קריירה
בגיל 21 סבאחי פרד החל קריירה כקצין בהגנה האווירית, בבסיס האימונים האווירי על שם השהיד ח'זראי. בהמשך פיקד על מערכי טילים של ההגנה האווירית באזורים: , אספהאן, בושהר ואזור צפון איראן – טהראן.

בין השנים 2010 עד 2018 הוא כיהן כסגן מפקד  ומ-2018 עד 2019 שימש כמפקד הבסיס. קודמו בתפקיד היה .

ב-29 במאי 2018 הוא מונה למפקד ההגנה האווירית, על ידי האייתוללה עלי חמינאי.

## פרטים אישיים
נולד בעיר קום.

## תגים ואותות
* תג אוניברסיטת פיקוד ומטה
* תג מבצע ההגנה האווירית – ברונזה
* תג אוניברסיטת חאתם אל אנביה להגנה אווירית

## ראו גם

## הערות שוליים

קטגוריה:אנשי צבא איראנים
קטגוריה:איראנים שנולדו ב-1963
שופר ראם

ממוזער|ראש של ראם
**שופר ראם** (מכונה גם שופר אוריקס) הוא כלי נגינה עתיק, עשוי מקרן של אנטילופה מסוג ראם. לשופר הראם צליל עוצמתי ומיוחד, והוא בעל היסטוריה עשירה וסימבוליקה מיוחדת ביהדות.

## מקור ושימושים
שופר הראם עשוי מקרן של אנטילופה מסוג ראם, חיה שהייתה נפוצה בישראל בעבר. יש המזהים את שופר הראם כשופר שהיה בשימוש הלוויים בבית המקדש. שופר הראם זה מתאפיין בצליל עוצמתי שמזכיר חצוצרה. למרות היותו כשר מבחינה הלכתית, כיוון שקרנו חלולה, יש מחלוקת האם ניתן למלא את מצוות תקיעת שופר בקרן זו, בשל היותה ישרה ולא כפופה.

השופר משמש ככלי נגינה בתזמורות אתניות, ובעבר שימש גם ככלי נגינה לצורכי פולחן. כיום הוא מבוקש מאוד על ידי אספנים בשל יופיו ונדירותו.

## ביהדות
למרות היותו שופר כשר, שופר הראם אינו משמש באופן מסורתי לתקיעות בראש השנה בבתי הכנסת. הסיבה לכך היא, ככל הנראה, העדפה הלכתית לשופרות בעלי קרן כפופה, וכן היעדר מסורת של שימוש בשופר זה לצורך תקיעת שופר.

## הערות שוליים

קטגוריה:ראש השנה
קטגוריה:תשמישי מצווה
קטגוריה:מוצרים מן החי
קטגוריה:כלי נגינה עתיקים
קטגוריה:ימים נוראים
קטגוריה:שופר
רוברט לי הנרי

**רוברט לי הנרי** (באנגלית: **Robert Lee Henry**; 12 במאי 1864 – 9 ביולי 1931) היה עורך דין ופוליטיקאי אמריקאי שכיהן עשר קדנציות כחבר המפלגה הדמוקרטית בבית הנבחרים של ארצות הברית מטעם טקסס מ-1897 עד 1917.

## ביוגרפיה
### ראשית חייו
רוברט לי הנרי נולד בלינדן שבטקסס ב-12 במאי 1864, והיה נכדו של פטריק הנרי. בעודו ילד, למד בבתי ספר ציבוריים ועבר למחוז בואי ב-1878 ולמחוז מקלן ב-1895. ב-1885 השלים את לימודיו באוניברסיטת סאות'ווסטרן בג'ורג'טאון, טקסס. הוא למד משפטים והתקבל ללשכת עורכי הדין ב-1886 ועסק בכך במשך תקופה קצרה בטקסרקנה, טקסס. ב-1887 סיים את לימודיו באוניברסיטת טקסס באוסטין.

### קריירה פוליטית
הנרי נבחר לראש עיריית טקסרקנה ב-1890 אך התפטר ב-1891. לאחר מכן מונה לעוזר הראשון של התובע הכללי של טקסס בשנים 1891–1893 ולעוזר התובע הכללי (1893–1896). ב-1895 התיישב בוייקו, טקסס ועסק בעריכת דין.

#### כהונה בקונגרס
ב-1896 נבחר כחבר המפלגה הדמוקרטית לקונגרס וכיהן עשר קדנציות רצופות מ-1897 עד 1917. מ-1905 עד 1907, הנרי היה יושב ראש הוועד הדמוקרטי בבית הנבחרים. הוא היה גם יושב ראש ועדת בית הנבחרים, וכיהן בתפקיד זה מ-1912 עד 1917. כתומך נלהב של וודרו וילסון ב-1912, הנרי נחשב לדמוקרט פרוגרסיבי.

הוא לא הועמד לבחירה מחדש ב-1916, אך ניסה להשיג ללא הצלחה את המועמדות הדמוקרטית לסנאט של ארצות הברית.

#### קריירה מאוחרת יותר
הוא עסק בעריכת דין בווייקו, ושוב נכשל בניסיונו לקבל את המועמדות הדמוקרטית לסנאט של ארצות הברית ב-1922 וב-1928. ב-1923 עבר ליוסטון, טקסס וחזר לעסוק במקצועו.

### מוות וקבורה
רוברט ל. הנרי מת ביוסטון, טקסס, ב-9 ביולי 1931, מירי עצמי שנגרם לראשו בהתאבדות לכאורה.  הוא נקבר בבית הקברות רוז היל, טקסרקנה, טקסס.

## קישורים חיצוניים

*
* 

## הערות שוליים

קטגוריה:אמריקאים ילידי טקסס
קטגוריה:בוגרי בית הספר למשפטים באוניברסיטת טקסס באוסטין
קטגוריה:ראשי עיריות בטקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מתאבדים אמריקאים
קטגוריה:אמריקאים שנולדו ב-1864
קטגוריה:אמריקאים שנפטרו ב-1931
אביאל בלחסן

**אביאל בלחסן** הוא קצין בצה"ל בדרגת אלוף-משנה, המשמש מפקד חטיבה 226. קודם לכן שימש מפקד יחידת מגלן ומפקד גדוד 202.

## ביוגרפיה
בלחסן התגייס לצה"ל והתנדב לצנחנים, עבר את הגיבוש ליחידות החטיבתיות והתקבל לסיירת צנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר. בשנת 2020 מונה למפקד גדוד 202. לאחר מכן שימש כמפקד יחידת מגלן, בין השאר במבצע בית וגן ובמלחמת חרבות ברזל. בספטמבר 2024 הועלה לדרגת אלוף-משנה ומונה למפקד חטיבה 226, והוביל אותה במלחמת חרבות ברזל בלחימה בלבנון כנגד פעילי החזבאללה.

## חייו האישיים
בן דודו הוא  מפקד סיירת צנחנים שנפל בשנת 1999 במבצע צמצום טווח.
## קישורים חיצוניים
* .

## הערות שוליים

קטגוריה:מפקדי יחידת מגלן
קטגוריה:מפקדי גדוד 202
קטגוריה:מפקדי חטיבה 226
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
מגדלור (שיר של דן אלמגור)

**מגדלור** (הידוע גם במילות הפתיחה שלו "**הוא ידע שאין בחוף שום מגדלור**") הוא שיר שנכתב על ידי דן אלמגור והולחן על ידי משה וילנסקי בשנת 1958, עבור טקס חגיגות העשור לקיומה של מדינת ישראל.

## אודות השיר
השיר מספר על יורד ים שרואה אור מרוחק על החוף ללא שום סימן למגדלור, ולבסוף מגלה שהאור בוקע מליבה של אהובה שפגש שם. 

## הביצוע של שושנה דמארי
השיר בוצע לראשונה על ידי הזמרת שושנה דמארי בטקס חגיגות העשור למדינה שהתקיימו בנמל הקישון בחיפה. במסגרת הופעתה, עלתה הזמרת על רפסודה שהייתה בנויה כבמה והתזמורת הייתה ערוכה על הרציף מאחוריה. לפתע, דחפו את הרפסודה אל תוך המים, והזמרת ייצבה את עצמה והמשיכה לשיר.
אלמגור סיפר על דמארי, שברגע שנדחפה אל המים ללא התראה מוקדמת, היא פחדה כל כך, שהיא התחילה לשיר בקצב מהיר על מנת לסיים מהר יותר. עם זאת, משהבינה שתיאלץ לשיר אותו מספר פעמים על מנת שכל האורחים, שהיו פזורים לאורך רציף הנמל, ישמעו אותו, התגברה על הפחד וחזרה לשיר את השיר בקצב הרגיל שלו. בסיום ההופעה סטרה דמארי לאלמגור, על כך שלא הזהיר אותה מפני השייט הבלתי צפוי.

## ביצועים נוספים
אמנים רבים ביצעו את השיר, ביניהם: יפה ירקוני, רוחמה רז, נחמה הנדל, רן אלירן, רן ונמה, חבורת רננים, אופירה גלוסקא, גלי עטרי, יהודית רביץ, אפרת גוש, מירי מסיקה, מירי אלוני, נתן סלור.

## לקריאה נוספת
* משה וילנסקי, **זר כלניות**, ספריית מעריב, 1990

## קישורים חיצוניים
* , באתר הספרייה הלאומית

* 
* 
* מגדלור של ג'אז נשי בצוללת צהובה, באתר סך הקול של תימורה לסינגר
* שושנה דמארי – מגדלור (1959), באתר סטריאו ומונו
* 

## הערות שוליים

2024 09
קטגוריה:שירי שושנה דמארי
קטגוריה:שירי יפה ירקוני
קטגוריה:שירי רן ונמה
קטגוריה:שירי נחמה הנדל
קטגוריה:שירי רן אלירן
קטגוריה:שירי רוחמה רז
קטגוריה:שירי אופירה גלוסקא
קטגוריה:שירי גלי עטרי
קטגוריה:שירי יהודית רביץ
קטגוריה:שירי אפרת גוש
קטגוריה:שירי מירי אלוני
קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי דן אלמגור
קטגוריה:שירים שהולחנו על ידי משה וילנסקי
קטגוריה:שירים על חופים
חוסאם כבישי

**חוסאם כבישי** (בערבית: **حسام كبيشه**; נולד ב-1 ביוני 1978) הוא ראש המועצה המקומית ג'וליס.

## ביוגרפיה
נולד לסאלח וג'והרה וגדל בכפר ג'וליס. השלישי מתוך שישה אחים ואחיות. למד בבית ספר יסודי ב' ג'וליס ובתיכון אבו סנאן.

לאחר סיום התיכון, התגייס לצה"ל כעתודאי ושירת כקצין מדור צה"ל בין השנים 2003–2007. בין השנים 2007–2009 כיהן כקצין מדור מערכות תצפית, ובמסגרת תפקידו ניהל פרויקט רב-זרועי לפיתוח מערכות. בין השנים 2009–2011 כיהן כקצין טכנולוגיה ואחזקה ביחידה טכנו-מבצעית ("מורן"). בין השנים 2011–2014 כיהן כראש מדור גילוי והטעיה במחלקת אופטרוניקה, מפא"ת, משרד הביטחון, ואחראי על ניהול פרויקטים ארוכי טווח. בין השנים 2014–2017 כיהן כראש מדור גילוי ומערכות עיליות, והוביל את תוכנית הפיתוח והניסוי לכלי טיס בלתי מאוישים.

בין השנים 2017–2019 שימש ראש ענף סנסורים, חטיבה טכנולוגית ליבשה - פיתוח ואינטגרציה של מערכות אלקטרו אופטיקה, מערכות מכ"ם, מערכות עיליות, והקמת מעבדה טכנולוגית לפיתוח יכולות IN HOUSE.

בין השנים 2019–2021 שימש כמפקד יחידת יפת"ח.עם סיום תפקידו, פרש מצה"ל בדרגת סגן-אלוף. ב-8 באוקטובר 2023, ביום השני של מלחמת חרבות ברזל, גויס למילואים ושימש כמפקד יחידת יפת"ח במילואים. 

בבחירות לרשויות המקומיות ב-2024 התמודד לראשות המועצה מול ראש המועצה המכהן וסאם נבואני, כמאל עאמר וסלים טריף.
בסיבוב הראשון של הבחירות זכה כבישי ל-30.19% מהקולות ועלה לסיבוב השני מול וסאם נבואני שזכה ל-29.51% מהקולות.
בסיבוב זה נבחר לראשות המועצה לאחר שגרף 53.17% מהקולות לעומת 46.84% לנבואני.

הוא בעל תואר שני בניהול מערכות חינוך, מאוניברסיטת חיפה. ותואר ראשון במדעים בהנדסת חשמל ואלקטרוניקה, מהטכניון.

הוא נשוי למורן ואב לשניים. מתגורר בג'וליס.

## קישורים חיצוניים

* 
* 

## הערות שוליים

קטגוריה:ראשי מועצת ג'וליס
קטגוריה:פוליטיקאים דרוזים ישראלים
קטגוריה:בוגרי אוניברסיטת חיפה
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:סגני-אלופים בצה"ל
קטגוריה:ישראלים שנולדו ב-1978
מכת פתע

**מכת פתע** (באנגלית: **Sudden Impact**) הוא סרט פעולה אמריקאי משנת 1983 בבימויו של קלינט איסטווד, שגם מככב בתפקיד הראשי כהארי קלהאן, הדמות המפורסמת מהסדרה "הארי המזוהם" ובהשתתפות סונדרה לוק. זהו הסרט הרביעי בסדרת סרטי "הארי המזוהם". העלילה עוקבת אחר חקירתו של קלהאן בעקבות גל רציחות מסתורי, בעודו נאבק בפושעים ומבקש להביא צדק בעירו.

הסרט בולט במשפט "Go ahead, make my day", שנכתב על ידי ג'ון מיליוס ונאמר על ידי דמותו של קלינט איסטווד אוחזת הנשק בתחילת הסרט כשהוא בוהה על שודד חמוש שמחזיק בן ערובה.

## עלילה
הסרט עוקב אחר הארי קלהאן (קלינט איסטווד), שוטר בסן פרנסיסקו הידוע בגישתו הישירה והאלימה כלפי צדק. הפעם, הארי יוצא להתמודד עם תיקים מורכבים הכוללים גל של מקרי רצח המבוצעים בנקמה. המקרה המרכזי בסרט מתמקד בדמותה של ג'ניפר ספנסר (סונדרה לוק), אומנית שהופכת לרוצחת סדרתית מתוך מניעים אישיים.

העלילה מתחילה כאשר ג'ניפר יוצאת למסע נקמה נגד קבוצת גברים שתקפו אותה ואת אחותה לפני מספר שנים, תוך שהיא מחסלת אותם בזה אחר זה. במקביל, הארי קלהאן, ששיטותיו ספגו ביקורת מצד המשטרה המקומית, נמצא תחת לחץ מהקולגות שלו והתקשורת בשל האלימות המוגזמת שבה הוא משתמש.

כאשר הארי קלהאן נשלח לעיירה קטנה כדי להירגע מעבודתו בסן פרנסיסקו, הוא מוצא את עצמו בתפקיד חוקר רצח בעקבות גל ההריגות של ג'ניפר. הוא מגלה שהקורבנות קשורים לפשע מיני קבוצתי שאירע שנים לפני כן, ובכך הוא מתקרב בהדרגה לחשיפת זהותה של ג'ניפר כרוצחת. עם זאת, קלהאן מתחיל לפתח הבנה ואמפתיה כלפי ג'ניפר, לאחר שהוא מגלה את הסיפור האישי שלה ואת הסיבות שבגינן היא בחרה לנקום.

במהלך הסרט, הארי נאלץ להתמודד לא רק עם חקירת מקרי הרצח אלא גם עם עבריינים ופושעים מאיימים שמנסים לחסל אותו. באחת מהסצנות הידועות בסרט, הארי משיב אש לפושעים שמנסים להתנקש בו, תוך שהוא משתמש באקדחו הנודע, המשמש כ"סמל מסחרי" של דמותו. הקרב הסופי בין הארי לבין הגורמים המעורבים בפשעי העבר מגיע לשיא דרמטי כאשר הוא נאלץ להכריע בין עשיית צדק לבין קבלת הסיבה לנקמתה של ג'ניפר.

בסופו של דבר, קלהאן מחליט להעניק לג'ניפר הזדמנות להימלט ולברוח מהצדק, מתוך הבנה של הנסיבות שהובילו אותה למעשים אלו. הסרט מסתיים כאשר קלהאן נותר לבדו, ממשיך בדרכו המיוחדת, במרדף מתמיד אחרי צדק אלים ואישי.

## ביקורות
מכת פתע זכה להצלחה בקופות והפך לאחד מהסרטים הידועים ביותר בסדרת "הארי המזוהם". המבקרים שיבחו את איסטווד על משחקו, אך חלקם מתחו ביקורת על האלימות בסרט. ב-Rotten Tomatoes, הסרט קיבל ציון של 56%, וב-Metacritic ציון של 48 מתוך 100.

## טקסט הכותרת
## קישורים חיצוניים

## הערות שוליים

קטגוריה:סרטי קלינט איסטווד
קטגוריה:סרטים על כלבים
קטגוריה:סרטי המשך אמריקאיים
קטגוריה:סרטי 1983
ליגה לאומית (סרט)

**ליגה לאומית** (באנגלית: **Major League**) הוא סרט קומדית ספורט משנת 1989 בבימויו של דייוויד ס. וורד. הסרט מתאר את סיפורה של קבוצת הבייסבול קליבלנד אינדיאנס (גרסה בדיונית של קליבלנד גארדיאנס), אשר הבעלים החדשה שלה מעוניינת להעביר את הקבוצה לעיר אחרת. כדי להצדיק זאת, היא בונה קבוצה כושלת, אך השחקנים, בהובלתו של המנג'ר לו בראון, מפתיעים את כולם ומצליחים להשתפר ולהתחרות על המקום בפלייאוף.

הסרט גרף 75 מיליון דולר ברחבי העולם מתקציב של 11 מיליון דולר והוליד שני סרטי המשך אך אף אחד מהם לא חזר על הצלחת הסרט המקורי.

## עלילה
הסרט מתמקד בקבוצת הבייסבול קליבלנד אינדיאנס שמתקשה להצליח. הבעלים החדשה, רייצ'ל פלפס (מרגרט וויטון), רוצה שהקבוצה תיכשל כדי שתוכל להעביר אותה למיאמי. היא מחתימה שחקנים גרועים במיוחד כמו ריק ווהן (צ'ארלי שין), פדרו סרנו (דניס הייסברט) וג'ייק טיילור (טום ברנג'ר), אך למרות הציפיות, הקבוצה מתחילה להצליח ולגרום להפתעות בליגה.

## צוות השחקנים
* **[[צ'ארלי שין]]** בתפקיד ריק "ווילד ת'ינג" ווהן
* **[[טום ברנג'ר]]** בתפקיד ג'ייק טיילור
* **[[וסלי סנייפס]]** בתפקיד וילי מייס הייז
* **[[קורבין ברנסן]]** בתפקיד רוג'ר דורן
* **[[רנה רוסו]]** בתפקיד לין ווסלי
* **מרגרט וויטון** בתפקיד רייצ'ל פלפס

## ביקורות
ליגה לאומית קיבל ביקורות חיוביות בעיקר בזכות ההומור והאנרגיה של צוות השחקנים. הסרט הפך לפולחן בקרב חובבי ספורט, במיוחד בתחום הבייסבול. באתר Rotten Tomatoes, הסרט קיבל ציון של 83%, וב-Metacritic ציון של 62 מתוך 100.

## קישורים חיצוניים

קטגוריה:סרטי פרמאונט
קטגוריה:קליבלנד גארדיאנס
קטגוריה:סרטי 1989
קטגוריה:סרטי ספורט אמריקאים
אלי עזה

250px|ממוזער|שמאל|שלט הכניסה לאלי עזה

**אלי עזה** היה מאהל מחאה שהוקם סמוך לגבול הצפוני של עזה באופן הדומה למאחז על ידי פעילי ימין המבקשים להקים התנחלויות ברצועת עזה. היישוב הבלתי חוקי פונה מספר פעמים והוקם מחדש, וב-13 בנובמבר 2024 פונה סופית.
## רקע
לאחר טבח שבעה באוקטובר, ובמהלך מלחמת חרבות ברזל, התגברו קריאות בימין הפוליטי להתנחלות ברצועת עזה, בהן לוקחים חלק פעילי התנחלות, חברי כנסת ושרים, דוגמת שרי הקבינט שר האוצר בצלאל סמוטריץ' והשר לביטחון לאומי איתמר בן גביר. ב הוקמה שדולה לחידוש ההתיישבות בחבל עזה. מנגד, ראש ממשלת ישראל בנימין נתניהו הביע התנגדות ליוזמת ההתיישבות בנימוק שאינה ריאלית.

מספר ארגונים הוקמו על מנת לפעול לקידום ההתיישבות, ביניהם תנועת נחלה בהנהגת דניאלה וייס, שלאחר פתיחת המלחמה התמקדה בהתיישבות בעזה.

## היסטוריה
"אלי עזה" הוקמה על ידי פעילי ימין השייכים לציונות הדתית, בהם פרופ' עמוס עזריה ויוסף דה-ברעסר.

ההתיישבות הוקמה באופן דומה לדרך בה הוקמו מאחזים ביהודה ושומרון. ניסיון ההתיישבות הראשון היה באמצע יוני 2024 סמוך למעבר ארז. המקום פונה לאחר מספר ימים על ידי פקחי רשות מקרקעי ישראל. הנקודה השנייה של ההתיישבות הייתה על גדות נחל שקמה, קרוב לנתיב העשרה, ופונתה לאחר כשבוע על ידי משטרת ישראל. במהלך הפינוי נעצרו חמישה פעילי ימין, מתוכם שלושה קטינים. אחד העצורים הואשם באיומים ובקשירת קשר לביצוע פשע, ושוחרר בתנאים מגבילים.

הרב דוד פנדל, ראש ישיבת אפיקי דעת בשדרות, הגיע להתיישבות והביע תמיכה בתוכנית הטרנספר ובהקמת התנחלויות ברצועת עזה.

כמו כן ביקרו במקום והביעו תמיכה חבר הכנסת אריאל קלנר וחברי הכנסת לשעבר משה פייגלין ואריה אלדד.

ההתיישבות "אלי עזה" פונתה סופית ב-13 בנובמבר 2024 ממקום מושבה מתחת לגשר הרכבת, בסמוך לקיבוץ ארז. עובדי מועצה אזורית שער הנגב מחקו את כתובות הגרפיטי במקום.

## קבוצת "אלי עזה"
בין המתגוררים ב"אלי עזה" נמנו אנשי ימין קיצוני המכנים עצמם "קבוצת אלי עזה", המבקשים לספח את כל רצועת עזה ולייצר רצף של התנחלויות בלתי חוקיות, כשקו הגבול עובר בנחל הבשור. פעילי הקבוצה חדרו מספר פעמים לשטח רצועת עזה, ונבלמו על ידי צה"ל.

במקום הוצב שלט "אלי עזה: גרעין התיישבות בדרך לרצועה."

## קישורים חיצוניים

* 
*
*סרטון מכנס התיישבות בעזה באזור עוטף עזה, 21 באוקטובר 2024 ביו טיוב
*סרטון של עמוס עזריה על אלי עזה בפייסבוק
*אלי עזה: ביוטיוב, בטוויטר, פייסבוק, בטלגרם ובאינסטגרם

## הערות שוליים

קטגוריה:מאחזים
קטגוריה:ארז (קיבוץ)
קטגוריה:השפעת מלחמת חרבות ברזל
סלמה (סרט)

**סלמה** (באנגלית: **Selma**) הוא סרט דרמה היסטורית משנת 2014 בבימויה של אווה דוברני, העוסק במאבקו של מרטין לותר קינג למען זכויות האזרח בארצות הברית. הסרט מתמקד במצעדים מסלמה למונטגומרי ב-1965, שנועדו לקדם את זכות ההצבעה לשחורים במדינות הדרום. הסרט שואב את כוחו מהמשחק המרשים של דייוויד אוילאו בתפקיד קינג ומציג את המאבקים הפוליטיים והחברתיים שהובילו לשינוי חקיקתי משמעותי.

סרט מככבים השחקנים דייוויד אוילובו בתור קינג, טום ווילקינסון בתור הנשיא לינדון ב. ג'ונסון, טים רות' בתור ג'ורג' וואלאס, כרמן איג'ו בתור קורטה סקוט קינג, וקומון בבל.

סלמה הוקרן בבכורה בפסטיבל הקולנוע האמריקאי ב-11 בנובמבר 2014 תחילה בהקרנה מוגבלת בארצות הברית ב-25 בדצמבר ולאחר מכן יצא לקהל הרחב בקולנוע ב-9 בינואר 2015, חודשיים לפני יום השנה ה-50 לצעדה. הסרט יצא לאקרנים מחדש ב-20 במרץ 2015 לכבוד 50 שנה לצעדה ההיסטורית.

הסרט היה מועמד לסרט הטוב ביותר וזכה בשיר המקורי הטוב ביותר בטקס האוסקר ה-87 . הוא גם קיבל ארבע מועמדויות לפרס גלובוס הזהב, כולל הסרט הטוב ביותר - דרמה, הבמאי הטוב ביותר והשחקן הטוב ביותר, וזכה בפרס השיר המקורי הטוב ביותר.

## עלילה
הסרט מתאר את תהליך הארגון וההובלה של הצעדות מסלמה למונטגומרי, שבהן נאבק מרטין לותר קינג ג'וניור להבטיח את זכות ההצבעה לשחורים במדינות הדרום. האירועים הדרמטיים שהתרחשו במהלך הצעדות הללו עזרו להעביר את חוק זכות ההצבעה בארצות הברית.

## צוות השחקנים
* **דייוויד אוילאו** בתפקיד מרטין לותר קינג ג'וניור
* **כרמן אג'וגו** בתפקיד קורטה סקוט קינג
* **טום וילקינסון** בתפקיד לינדון ג'ונסון

## ביקורות
הסרט זכה לשבחים על הבימוי והמשחק, במיוחד של דייוויד אוילאו, ועל ההצגה הריאליסטית והמרגשת של המאבק לזכויות האזרח. ב-Rotten Tomatoes, הסרט קיבל ציון של 99%, וב-Metacritic ציון של 88 מתוך 100.
## קישורים חיצוניים

## הערות שוליים

קטגוריה:סרטי פוקס המאה ה-20
קטגוריה:סרטי פרמאונט
קטגוריה:סרטים העוסקים בגזענות
קטגוריה:סרטים העוסקים בגזע ומוצא אתני
קטגוריה:סרטי 2014
קטגוריה:סרטים שצולמו באלבמה
קטגוריה:סרטי דרמה היסטורית אמריקאיים
דנה כוכבי

**דנה כוכבי** (נולדה ב-2007) היא שחמטאית ישראלית בדרגת אמן פיד"ה. חברת נבחרת הנשים של ישראל.

בספטמבר 2024 באולימפיאדת השחמט ה-45 זכתה במדליית זהב אישית בלוח העתודה (החמישי) והייתה ליחידה בתחרות שניצחה את כל משחקיה (שמונה במספר).

בשיאה בגיל 17, בדצמבר 2024, דורגה כוכבי במקום ה-82 בין הנשים בעולם ובמקום השני בישראל לפי מד כושר.

## ביוגרפיה
כוכבי החלה לשחק שחמט בגיל 9, והתאמנה באופן מקצועי בעקבות אחיה הגדול, אורי כוכבי (כיום אמן בינלאומי).
בוגרת תיכון אהל שם ברמת גן, משחקת במועדון השחמט העירוני אטיוד רמת גן, ומאמניה הם רב-אמן אורי קובו ואמן בינלאומי דוד גורודצקי.

כוכבי הייתה חברת נבחרת ישראל בשחמט לאולימפיאדת השחמט 2024, שנערכה בבודפשט, שבהונגריה. היא שיחקה בלוח העתודה (החמישי), וניצחה בכל שמונת משחקיה, ובעקבות זאת זכתה במדליית זהב אישית.

באליפות אירופה בשחמט 2024, שנערכה במונטנגרו, זכתה כוכבי במדליית כסף. בעקבות ביצועיה בתחרויות באותה שנה, קיבלה בדצמבר 2024 דרגת אמן פיד"ה.

## קבלת דרגות בין-לאומיות

* 2023 – אמן פיד"ה לנשים
* 2024 – אמן פיד"ה

## קישורים חיצוניים

## הערות שוליים

קטגוריה:אמני פיד"ה ישראלים
קטגוריה:שחמטאי נוער ישראלים
קטגוריה:נציגי ישראל באולימפיאדת השחמט
קטגוריה:נציגות ישראל באולימפיאדת השחמט
קטגוריה:בוגרי בית הספר אהל שם
קטגוריה:בוגרות בית הספר אהל שם
קטגוריה:רמת גן: אישים
קטגוריה:פורבס 30Under30: ישראל
קטגוריה:ישראליות שנולדו ב-2007
קטגוריה:ישראלים שנולדו ב-2007
נשיא על הכוונת (סרט)

**נשיא על הכוונת** (באנגלית: **The Day of the Jackal**) הוא סרט מותחן פוליטי בריטי-צרפתי משנת 1973, בבימויו של פרד זינמן. הסרט מבוסס על הספר נשיא על הכוונת של פרדריק פורסיית' משנת 1971 ועוקב אחר סיפורו של מתנקש שכיר המכונה "התן", שנשכר להתנקש בחייו של נשיא צרפת, שארל דה גול בקיץ 1963. העלילה מתארת את המרדף אחר המתנקש מצד כוחות הביטחון הצרפתיים, המנסים למנוע את ההתנקשות בזמן.

הפקה משותפת של בריטניה וצרפת, בסרט מככב אדוארד פוקס בתור התן, עם מייקל לונסדייל, דרק ג'קובי, טרנס אלכסנדר, מישל אוקלייר, אלן באדל, טוני בריטון, סיריל קיוזאק, מוריס דנהם ודלפין סייריג. את הפרטיטורה המוזיקלית הלחין ז'ורז' דלרו.

הסרט זכה לביקורות חיוביות והמשיך לזכות בפרס באפט"א לעריכה הטובה ביותר (ראלף קמפלן) ובנוסף חמש מועמדויות נוספות לפרס באפט"א (כולל הסרט הטוב ביותר והבימוי הטוב ביותר), שתי מועמדויות לפרס גלובוס הזהב ומועמדות אחת לאוסקר. הסרט הכניס $16,056,255 בקופות צפון אמריקה. מכון הקולנוע הבריטי דירג אותו כסרט הבריטי ה-74 בגודלו במאה ה-20.

## עלילה
ב-22 באוגוסט 1962, ארגון המחתרת המיליטנטי OAS, שזועם על ממשלת צרפת שהעניקה עצמאות לאלג'יריה, מנסה להתנקש בחיי הנשיא שארל דה גול. ניסיון ההתנקשות נכשל, והותיר את דה גול וכל פמלייתו ללא פגע. בתוך שישה חודשים, מנהיג ה-OAS, ז'אן בסטיאן-ת'ירי ועוד כמה חברים נתפסים ובסטיאן-ת'ירי ומוצאים להורג.

הסרט מתאר את התכנון והביצוע של התנקשות מתוכננת בנשיא צרפת שארל דה גול. גיבור הסרט, המכונה "הצייד", נבחר למשימה בגלל מיומנויותיו הגבוהות. במקביל, כוחות הביטחון הצרפתיים מנסים להתחקות אחריו ולסכל את מזימתו.

## ביקורות
נשיא על הכוונת נחשב לאחד המותחנים הקלאסיים של שנות ה-70, וזכה לשבחים על בימויו המותח והעוצמתי. הסרט קיבל ביקורות חיוביות רבות על תיאור הריאליסטי של המרדף. ב-Rotten Tomatoes, הסרט קיבל ציון של 90%, וב-Metacritic ציון של 80 מתוך 100.

## קישורים חיצוניים

## הערות שוליים

קטגוריה:רומא בקולנוע
קטגוריה:לונדון בקולנוע
קטגוריה:איטליה בקולנוע
קטגוריה:סרטי אולפני יוניברסל
קטגוריה:פריז בקולנוע
קטגוריה:סרטים שעלילתם מתרחשת בצרפת
קטגוריה:סרטי מתח צרפתיים
קטגוריה:סרטי 1973
קטגוריה:סרטים המבוססים על רומנים בריטיים
לוח השנה ההיג'רי השמשי

[ממוזער|זמני היום בלוח שנה היג'רי שמשי בשפה ה[ערבית.]]
**לוח השנה ההיג'רי השמשי** הוא לוח השנה הרשמי של איראן. לוח זה הוא לוח שנה שמשי, והוא הלוח האיראני הדומה ביותר ללוח הגרגוריאני, המתבסס על מסלול כדור הארץ סביב השמש. לוח השנה ההיג'רי הנפוץ יותר הוא לוח השנה ההיג'רי הירחי.

## אופיו של לוח השנה

הלוח מתחיל ביום השוויון במרץ, כפי שנקבע על ידי החישוב האסטרונומי עבור מרידיאן הזמן הסטנדרטי של איראן (שהוא 52.5°E, UTC+03:30 ) ויש בו שנים של 365 או 366 ימים. לוח השנה ההיג'רי השמשי נפוץ באסלאם השיעי, ואילו לוח השנה ההיג'רי הירחי נפוץ באסלאם הסוני .

היום הראשון של לוח השנה ההיג'רי השמשי היה יום השוויון האביבי, 18 במרץ 622 לספירה. לוח השנה נקרא "לוח ההיג'רי" מכיוון שזו הייתה השנה שבה המוסלמים מאמינים שמוחמד יצא ממכה למדינה. אירוע זה מכונה ההיג'רה (מלשון הגירה בעברית). שנה זו נחשבת בדרך כלל על ידי המוסלמים כשנה הראשונה לאסלאם .

לוח השנה השמשי האיראני העתיק הוא מבין לוחות השנה העתיקים בעולם, כמו גם לוח השנה השמשי המדויק ביותר בשימוש כיום. מכיוון שהלוח משתמש בחישוב אסטרונומי לקביעת השוויון האביבי, אין לו שגיאה מהותית הוא קדום יותר מלוח השנה ההיג'רי הירחי המשמש את רוב המוסלמים (המכונה במערב הלוח האסלאמי); למרות ששניהם סופרים מההיג'רה. הלוח ההיג'רי השמשי משתמש בשנות שמש ומחושב על פי "שנת ההיג'רה", ולוח ההיג'רי הירחי מבוסס על חודשי ירח, ומתוארכים ל"יום ההיג'רה" המשוער.

כל אחד משנים עשר החודשים של לוח השנה ההיג'רי מתכתב עם גלגל המזלות, ובאפגניסטן השתמשו בשמות המזלות לחודשים. במקומות אחרים שמות החודשים זהים ללוח השנה הזורואסטרי. בששת החודשים הראשונים יש 31 ימים, בחמישה הבאים יש 30 ימים, ובחודש האחרון יש 29 ימים בשנים חסרות, אך 30 ימים בשנים מעוברות.

ראש השנה האיראני הקדום, הנקרא נורוז, חל תמיד ביום השוויון במרץ. נורוז נחגג על ידי קהילות במגוון רחב של מדינות מהבלקן ועד מונגוליה. נכון להיום לוח השנה ההיג'רי השמשי משמש רשמית רק באיראן.

## הערות שוליים

קטגוריה:לוח השנה האסלאמי
קטגוריה:לוחות שנה
יוז'ף קנופ

**יוז'ף קנופ** (בהונגרית: **Knopp József**; פשט, 1825 – בודפשט, טרזווארוש, 12 ביולי 1899) היה צייר יהודי-הונגרי מוכר בהונגריה ומחוצה לה, אביו של הצייר אימרה קנופ. לפחות אחד מציוריו מוצג בגלריה הלאומית של הונגריה.

## קורות חייו
יוז'ף קנופ נולד במשפחה יהודית כבנו של אברהם קנופ. הוא נכנס לאקדמיה לאמניות יפות של וינה בגיל צעיר, ומשנת 1847 למד באקדמיה לאמנות יפה במינכן. אירועי 1848 (מהפכת 1848 בהונגריה) הביאו אותו הביתה, שם צייר תמונות על דגלי הצבא. הוא צייר דיוקנאות גם של כמה מחברי המשרד של מנהיג המהפיכה לאיוש קושוט. לאחר הכנעת המהפכה צייר פורטרטים וטבע דומם. ידוע לנו גם על שלושה דיוקנאות עצמיים שלו. הוא הוצג שוב ושוב בתערוכות של המרחצאות דיאנה של האגודה לאמנות של פשט (ראש-Szőlők, Tanulmányfej-ענבים). יצירותיו הוצגו גם בווינה (דיוקן עצמי, נזיר מתפלל). מאוחר יותר עסק בציור עבור חברות. מותו נגרם מהתקף לב. אשתו הייתה דורותיה וייגל.

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* נתוניו במאגרי המוזיאון הספרותי פטפי
* פאל גויאש: חייהם ויצירותיהם של סופרים הונגרים. בודפשט, אגודת הספרנים והארכיונאים ההונגרים, 1939-2002.
* מאגר של ציירים וגרפיקאים הונגרים. עבודת המחקר וגילוי בוצעו על ידי ג'רג' שרגאי. סגד, 1988. דפוס סגד.
* לקסיקון אמנות. עורכת אדית לייטה בודפשט, הוצאה לאור אקדמית, 1968-1965.
* József K.: Selbstbildnisse, 1847, 1856, 1868; Der betende Eremit, 1851; Studienkopf, 1852; Imre K.: Der Flickschuster; Letzte Stiche, 1895, Privatbesitz New York; Hl. Cäcilie, 1896, Galerie Szegedin; Frauenbildnis, 1905; Sonntagshaube, 1906, Galerie Steinamanger; Die Waitzner-Straße, Der Jesuiten-Steg, beide Städt. Mus. Budapest; etc.
* Magyar Génius, 1896, S. 12–13; Művészet, 1912, S. 166, 1913, S. 94–100; Művészeti Lex., 1937; Thieme–Becker; Das geistige Ungarn, Bd. 2, 1918; Wurzbach.

## קישורים חיצוניים
* יוז'ף קנופ ב-Österreichisches Biographisches Lexikon
* יוז'ף קנופ: אישה זקנה. הגלריה הלאומית של הונגריה
* יוז'ף קנופ באתר OBL
* ביוגרפיה של יוז'ף קנופ באתר budapestaukcio

## הערות שוליים

קטגוריה:ציירים יהודים הונגרים
קטגוריה:ציירי דיוקנאות
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1825
קטגוריה:הונגרים שנפטרו ב-1899
הנערה שקפצה בזמן (ספר)

**הנערה שקפצה בזמן** (ביפנית: **時をかける少女**) הוא רומן מדע בדיוני מאת הסופר היפני יאסוטאקה צוטסוי. הסיפור פורסם במקור באופן הדרגתי במגזינים לתלמידים של גאקן בין נובמבר 1965 עד מאי 1966, ופורסם לראשונה כספר ב-1967 על ידי בית ההוצאה לאור היפני Kadokawa Shoten.

בעקבות ההצלחה של הספר לאורך השנים נוצרו עיבודים שונים לסיפור, כולל סרט לייב אקשן משנת 1983 בבימויו של נובוהיקו אובאיאשי, וסרט אנימה משנת 2006 בבימויו של מאמורו הוסודה.

## תקציר העלילה
העלילה מתמקדת בתלמידת חטיבת הביניים קאזוקו יושייאמה אשר לאחר תאונה מסתורית במעבדת בית הספר מגלה שיש לה כעת את היכולת לקפוץ בזמן. קאזוקו לומדת בהדרגה לשלוט ביכולות החדשות שלה, משתמש ביכולות הללו על מנת לפתור בעיות יומיומיות שונות, ומתחילה להסתגל לרעיון שלשינוי העבר יש השלכות בלתי צפויות ומרחיקות לכת.

## הדמויות הראשיות
* **קאזוקו יושייאמה** - הגיבורה הראשית. תלמידת תיכון סקרנית אשר מקבלת במקרה את היכולת לקפוץ בזמן בעקבות תאונה במעבדה בבית הספר.
* **גורו אסאקורה** - אחד מחבריה הקרובים של קאזוקו.

## עיבודים למדיות אחרות
לאורך השנים הופקו עיבודים שונים שהתבססו על עלילת הספר:
* העיבוד הראשון נוצר בשנת 1972 כאשר הופקה סדרת דרמה מסוג לייב אקשן בכיכובה של מאיומי אסאנו, אשר שודרה במקור בערוץ NHK ביפן.
* בשנת 1983 הופק סרט לייב אקשן בבימויו של נובוהיקו אובאיאשי ובכיכובה של טומויו הארדה. הסרט היה אחד משוברי הקופות הגדולים ביותר ביפן באותה השנה.
* בשנת 2006 הופק סרט אנימה בבימויו של מאמורו הוסודה אשר עלילתו מבוססת באופן רופף על הספר.
* בשנת 2010 הופק סרט לייב אקשן בבימויו של מאסאקי טניגוצ'י ובכיכובה של רייסה נאקה.
* לאורך השנים נוצרו מספר עיבודי מאנגה לספר.

## קישורים חיצוניים
* 

## הערות שוליים

קטגוריה:רומנים על מסע בזמן
קטגוריה:ספרי 1967
ג'סי מרטין קומבס

**ג'סי מרטין קומבס** (באנגלית: **Jesse Martin Combs**; 7 ביולי 1889 - 21 באוגוסט 1953) היה עורך דין, משפטן ופוליטיקאי אמריקאי שכיהן ארבע קדנציות כחבר בית הנבחרים של ארצות הברית מטקסס מ-1945 עד 1953.

## ביוגרפיה
### ראשית חייו והשכלה
קומבס, שנולד ב-7 ביולי 1889 בסנטר, טקסס, למד בבתי הספר הציבוריים וסיים את לימודיו ב־Southwest Texas State Teachers College ב-1912.

### קריירה
הוא התקבל ללשכת עורכי הדין ב-1918 והחל לעסוק בכך בקונצה, טקסס.

### כהונה כשופט
הוא כיהן כשופט המחוזי של מחוז הארדין, טקסס בין השנים 1919–1920, בהמשך כיהן כשופט מחוזי של המחוז השבעים וחמישה בין השנים 1923–1925, ולאחר מכן הוא כיהן כשופט עמית של בית המשפט התשיעי לערעורים אזרחיים בין השנים 1933–1943.

### השתייכות מקצועית
הוא כיהן כחבר ונשיא מועצת הנאמנים של בתי ספר סאות'פארק (1926–1940). הוא כיהן כנשיא חבר הנאמנים של מכללת למאר (1940–1944).

### כהונה בקונגרס
קומבס נבחר כדמוקרטי לקונגרס ה-79 ולשלושת הקונגרסים שאחריו, וכיהן מ-3 בינואר 1945 עד 3 בינואר 1953. הוא לא הועמד לבחירה מחדש ב-1952. החליף אותו ג'ק ברוקס.

### מותו
הוא חזר לבומונט, טקסס, שם מת ב-21 באוגוסט 1953. הוא נקבר בבית הקברות מגנוליה.

## קישורים חיצוניים
*
* 

קטגוריה:אמריקאים ילידי טקסס
קטגוריה:שופטי בתי המשפט של מדינת טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1889
קטגוריה:אמריקאים שנפטרו ב-1953
יחסי אוגנדה–טונגה

**יַחֲסֵי אוּגַנְדָה–טוֹנְגָה** הם היחסים הדיפלומטיים הרשמיים בין **[[אוגנדה|הָרֶפּוּבְּלִיקָה שֶׁל אוּגַנְדָה]]** לבין **[[טונגה|מַמְלֶכֶת טוֹנְגָה]]**. בין שתי המדינות מתקיימים יחסים לבביים למדי.

## היסטוריה
יחסי החוץ בין שתי המדינות כוננו ב-15 באפריל 2024.

ראש ממשלת אוגנדה רובינה נבאנג'ה התארחה לאחר מכן בטונגה.

## ייצוג
טונגה מיוצגת על ידי אוסטרליה ביחסים.

## הערות שוליים

טונגה
אוגנדה
אנדרו קווין ווקר

**אנדרו קווין ווקר** (באנגלית: **Andrew Kevin Walker**; נולד ב-14 באוגוסט 1964) הוא תסריטאי קולנוע אמריקאי. הוא ידוע בעיקר בזכות כתיבתו של הסרט "שבעה חטאים" משנת 1995, עבורו זכה למועמדות לפרס באפט"א לתסריט המקורי הטוב ביותר, וכן בזכות סרטים נוספים כמו 8 מ"מ וסליפי הולו.

## ראשית חייו
ווקר נולד באלטונה, פנסילבניה, ובמהלך ילדותו עבר למכניקסבורג, פנסילבניה, שם גדל. הוא למד בתיכון מכניקסבורג עד לסיום הלימודים בשנת 1982. לאחר מכן נרשם לאוניברסיטת המדינה של פנסילבניה, שם למד הפקת סרטים. הוא סיים את הלימודים בשנת 1986 עם תואר ראשון באומניות בתחום הסרטים והווידאו.

## קריירת קולנוע
מיד לאחר שסיים את לימודיו, עבר ווקר לניו יורק ועבד בחברת טאוור רקורדס. במהלך התקופה הזו עבד על מספר פרויקטים, אך לא זכה להצלחה רבה עד שכתב את התסריט לסרט "שבעה חטאים" בשנת 1991. הוא עבר ללוס אנג'לס במטרה למכור את התסריט, ופנה לתסריטאי דייוויד קפ, שהראה את התסריט להנהלה ב-ניו ליין סינמה שרכשה את זכויות הסרט. ההפקה לקחה כמעט שלוש שנים להתחיל.

במהלך ההפקה, קווין ווקר מצא עבודה נוספת כתסריטאי, כולל עבודה קצרה בתוכנית טלוויזיה של HBO "אגדות מעולם המסתורין" וכן כתב את התסריטים לסרטים "Brainscan" (1994) ו-"Hideaway" (1995).

כאשר החלה ההפקה של שבעה חטאים ביים את הסרט דייוויד פינצ'ר, והשחקנים הראשיים היו מורגן פרימן, בראד פיט וקווין ספייסי. במהלך ההפקה, האולפן הציע שינויים בתסריט, שהיו נושא לחזור על עצמו בקריירה של ווקר. עם זאת, גם פינצ'ר וגם פרימן תמכו בתסריט המקורי של ווקר, והוא נשמר ללא שינויים. הסרט זכה לשבחים רבים והפך להצלחה מסחרית גדולה, כאשר הכנסותיו הגיעו ל-327,311,859 דולר ברחבי העולם.

אף שווקר לא זכה לקרדיט נוסף לשם הסרטים במשך ארבע שנים, הוא כתב מספר תסריטים לא מזוהים בתקופה זו, כולל המשחק וסיוט בקצה האופק. בשנת 1999 סרטו 8 מ"מ יצא לאקרנים אך שוב נתקל בבעיות עם האולפן בנוגע לתוכן החשוך של הסרט, מה שגרם לפיצוץ בינו לבין הבמאי ג'ואל שומאכר. ווקר הרגיש שלא יהיה צורך יותר בשכתוב. אבל כפי שהתברר, שומאכר תמך באולפן ועשה שינויים משלו, מה שהוביל לנפילה מתוקשרת בין השניים, כאשר ווקר למעשה התנער מהסרט והתרחק מהסט.

בראיון ל"גרדיאן", הוא אמר כי "זו הייתה חוויה כל כך מדכאת מטבעה שהמעט שאני יכול לעשות הוא להגן על עצמי מהחוויה האומללה של צפייה בפועל". בשנת 2015, הוא הביע את פתיחותו ל-redo 8MM במקום לעשות מחדש את Seven. האחרון השאיר את האולפנים והמפיקים אומללים מכך שסומרסט פשוט עומד שם חסר אונים כשמילס ירה בג'ון דו.

ווקר מצא הצלחה נוספת ב-1999, כשכתב שכתובים ללא קרדיט לסודות הרוח ומועדון קרב שנחשבים לסרטי פולחן.

## פילמוגרפיה

### שכתובים ללא קרדיט
* סיוט בקצה האופק (1997)
* המשחק (1997)
* מועדון קרב (1999)
* סודות הרוח (1999)

## קישורים חיצוניים

## הערות שוליים

קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:זוכי פרס אנני
קטגוריה:בוגרי אוניברסיטת המדינה של פנסילבניה
קטגוריה:אמריקאים שנולדו ב-1964
ריצוף מקסאם-גילברט

**ריצוף מקסאם-גילברט** (באנגלית: **Maxam–Gilbert sequencing**) הוא שיטה לריצוף DNA שפיתחו אלן מקסאם ו-וולטר גילברט בשנים 1976–1977. שיטה זו מבוססת על שינוי כימי חלקי ספציפי של רצף נוקלאוטידים (Nucleobase) של ה-DNA ובעקבותיו ביקוע של ה-DNA באתרים הסמוכים לנוקלאוטידים שהועברו שינוי.
[ממוזער|453x453 פיקסלים|דוגמה לתגובת ריצוף מקסאם-גילברט. חיתוך אותו מקטע מתויג של DNA בנקודות שונות מניב שברים מתויגים בגדלים שונים. לאחר מכן ניתן להפריד את השברים על ידי [אלקטרופורזה של ג'ל.]]
ריצוף מקסאם-גילברט הייתה השיטה הראשונה שאומצה באופן נרחב לשם ריצוף DNA, ויחד עם שיטת סנגר מייצגת את הדור הראשון של שיטות ריצוף DNA. ריצוף מקסאם-גילברט כבר אינו בשימוש נרחב, לאחר שהוחלף על ידי שיטות הדור הבא של ריצוף.

## היסטוריה
מקסאם וגילברט פרסמו את שיטת הריצוף הכימי שלהם שנתיים לאחר שפרדריק סנגר ואלן קולסון פרסמו את עבודתם על רצף פלוס-מינוס, אך ריצוף מקסאם-גילברט הפך במהירות לפופולרי יותר, כ ניתן היה להשתמש ב-DNA מטוהר ישירות, בעוד שיטת סנגר הראשונית דרשה שכל תחילת קריאה תשתמש בשיבוט לייצור DNA חד-גדילי. עם זאת, עם שיפור שיטת סיום השרשרת, ריצוף מקסאם-גילברט נזנח בגלל מורכבותו הטכנית האוסרת את השימוש בו בערכות ביולוגיה מולקולרית סטנדרטיות, שימוש נרחב בכימיקלים מסוכנים וקשיים בהגדלה.

מאמרם של אלן מקסאם ו-וולטר גילברט משנת 1977 "שיטה חדשה לרצף DNA" זכה בפרס ציטוט לפריצת דרך כימית מהחטיבה להיסטוריה של כימיה של האגודה האמריקאית לכימיה לשנת 2017. הוא הוצג למחלקה לביולוגיה מולקולרית ותאית, אוניברסיטת הרווארד.

ריצוף מקסאם-גילברט דורש תיוג רדיואקטיבי בקצה 5' אחד של קטע ה-DNA לריצוף (בדרך כלל על ידי תגובת קינאז באמצעות ATP גמא-32 P - איזוטופ של זרחן) וטיהור ה-DNA. טיפול כימי יוצר הפסקות בחלק קטן של אחד או שניים מארבעת בסיסי הנוקלאוטידים בכל אחת מארבע תגובות (G, A+G, C, C+T). לדוגמה, הפורינים (A+G) עוברים דה-פורינציה באמצעות חומצה פורמית, הגואנינים (ובמידה מסוימת האדנינים) עוברים מתילציה על ידי דימתיל סולפט, והפירימידינים (C+T) עוברים הידרוליזה באמצעות הידרזין. הוספת מלח (נתרן כלוריד) לתגובת ההידרזין מעכבת את התגובה של תימין והופכת אותה לתגובת C בלבד. לאחר מכן ניתן לבקע את ה-DNA המתוקן על ידי פיפרידין חם; (CH2)5NH במיקום הבסיס המשתנה. ריכוז הכימיקלים המשתנים נשלט כדי להכניס בממוצע שינוי אחד לכל מולקולת DNA.  כך נוצרת סדרה של שברים מסומנים, מהקצה המסומן באמצעים רדיואקטיביים ועד לאתר ה"חתוך" הראשון בכל מולקולה.

השברים בארבע התגובות עוברים אלקטרופורזה זה לצד זה בג'לי אקרילאמיד באופן שיוצר דנטורציה (חלוקה) לשם הפרדת גדלים. כדי להמחיש את השברים, הג'ל נחשף לסרט רנטגן לצורך אוטורדיוגרפיה, מה שמניב סדרה של פסים כהים שכל אחד מהם מציג את מיקומן של מולקולות DNA זהות המסומנות באמצעים רדיואקטיביים. מנוכחות והיעדר של פרגמנטים מסוימים ניתן להסיק את הרצף.

## שיטות קשורות
שיטה זו הובילה לשיטת ריצוף באמצעות מתילציה (Methylation Interference Assay), המשמשת למיפוי אתרי קישור ל-DNA לחלבונים קושרי DNA.

פרוטוקול אוטומטי של ריצוף מקסאם-גילברט פותח בשנת 1994.

## ראו גם
* רצף סנגר

## הערות שוליים

קטגוריה:ביוטכנולוגיה
קטגוריה:ביולוגיה מולקולרית
Live in Japan

***Live in Japan*** הוא אלבום הווידאו השני של להקת הרוק הבריטית קווין, אשר יצא לאור ב-3 באוקטובר 1983 ביפן בלבד, והוקלט בעת הופעה של הלהקה באצטדיון אריות סייבו, טוקורוזווה, יפן ב-3 בנובמבר 1982 במסגרת סיבוב ההופעות Hot Space Tour. מתוך עשרים ושישה שירים מן ההופעה, אחד עשר נשארו בחדר העריכה.

## רקע
האלבום הוקלט בעת הופעתה האחרונה של הלהקה במסגרת סיבוב ההופעות שערכה לקידום *[[Hot Space]]*, אלבום האולפן העשירי שהוציאה לאור. בהופעה זו ביצעה הלהקה בפעם האחרונה את השירים "Teo Torriatte (Let Us Cling Together)" (מתוך *[[A Day at the Races]]*, 1976), "Get Down, Make Love" (מתוך ''News of the World'', 1977)"Play the Game", Save Me" (מתוך *[[The Game (אלבום)|The Game]]*, 1980), "The Hero" (מתוך ''Flash Gordon'', 1980), "Body Language", "Action This Day", "Put Out the Fire" ו-"Calling All Girls" (מתוך *Hot Space*, 1982).

ביצועי השירים "Flash", "The Hero", "Now I'm Here", "Crazy Little Thing Called Love" ו-"Teo Torriatte (Let Us Cling Together)" מתוך ההופעה נכללו במהדורה במורחבת של אלבום ההופעה החמישי של קווין משנת 2004, *[[Queen on Fire – Live at the Bowl|Queen On Fire – Live at the Bowl]]*. שני שירים נוספים מתוך ההופעה שהופיעו בהוצאה נוספת של הלהקה הם "Calling All Girls" ו-"Action This Day" שהופיעו במהדורת יוניברסל מיוזיק גרופ של *Hot Space* משנת 2011.

## רשימת השמעה

## רשימת השירים המלאה מתוך ההופעה

## משתתפים
### קווין
* פרדי מרקיורי – זמרה, פסנתר, גיטרת קצב
* בריאן מיי – גיטרה מובילה, קולות רקע, פסנתר
* רוג'ר טיילור – תופים, קולות רקע
* ג'ון דיקון – בס, קולות רקע, גיטרת קצב

### משתתפים נוספים
* פרד מנדל – קלידים, פסנתר

## הערות שוליים

קטגוריה:אלבומים באנגלית
קטגוריה:אלבומי וידאו באנגלית